b'\n_START_ARTICLE_\nPoletni trikotnik\n_START_PARAGRAPH_\nPol\xc3\xa9tni trik\xc3\xb3tnik je astronomski asterizem, ki vklju\xc4\x8duje nami\xc5\xa1ljeni trikotnik, narisan na severno nebesno poloblo skozi svetle zvezde Altair (\xce\xb1 Orla), Deneb (\xce\xb1 Laboda) in Vego (\xce\xb1 Lire). Trikotnik povezuje tri ozvezdja, v katerih so te zvezde navidezno najsvetlej\xc5\xa1e._NEWLINE_V Zdru\xc5\xbeenem kraljestvu je izraz raz\xc5\xa1iril angle\xc5\xa1ki ljubiteljski astronom sir Patrick Moore v 1950-ih, \xc4\x8deprav ga ni on skoval. Avstrijski astronom Oswald Thomas je opisal te zvezde kot\xc2\xa0\xc2\xbbVeliki trikotnik\xc2\xab\xc2\xa0(Grosses Dreieck) v poznih 1920-ih in leta 1934 kot\xc2\xa0\xc2\xbbPoletni trikotnik\xc2\xab\xc2\xa0(Sommerliches Dreieck). Asterizem sta omenjala Joseph von Littrow, ki ga je v svojem spremnem besedilu za atlas leta 1866 opisal kot\xc2\xa0\xc2\xbbJasni trikotnik\xc2\xab, in Bode, ki je povezal zvezde, sicer brez oznak, na karti v knjigi iz leta 1816._NEWLINE_Poletni trikotnik le\xc5\xbei skoraj v nadglavi\xc5\xa1\xc4\x8du opazovalca na srednjih severnih zemljepisnih \xc5\xa1irinah med poletnimi meseci, viden pa je tudi spomladi zgodaj zjutraj. Jeseni je Poletni trikotnik viden zve\xc4\x8der vse do novembra. Na ju\xc5\xbeni Zemljini polobli je obrnjen in viden pozimi nizko nad obzorjem.'